Nosferatu - Phantom der Nacht

Nosferatu - Phantom der Nacht ass en däitsch-franséische Vampirfilm vum Werner Herzog aus dem Joer 1979 nom Roman vum Bram Stoker. 
 Ëm wat geet et am Film? 
De Jonathan Harker vu Wismar fiert an d'Karpaten fir do mam Grof Dracula iwwer de Verkaf vun engem Haus ze verhandelen. Den Harker am Schlass vum Grof ukomm gëtt Nuets vum Dracula gebass. De Grof Dracula verléisst duerno säi Schlass a seegelt mam Schëff op Wismar. Wéi d'Schëff do ukënnt ass de ganzen Equipage dout et si just nach Raten um Schëff. Gläich drop brécht d'Pescht zu Wismar aus...

 Soss 
Bis op de Schluss, dee méi pessimistesch ass, ass dem Herzog säi Film e Remake vum Friedrich Wilhelm Murnau sengem Stommfilm-Klassiker Nosferatu - eine Symphonie des Grauens vun 1922.

Nieft der Musek vu Popol Vuh ginn och nach de Sanctus vum Charles Gounod senger Caecilemass a Passagen aus Rheingold vum Richard Wagner am Film gebraucht.

De Film ass an zwou Sproochen, englesch an däitsch, gedréint ginn.

 Um Spaweck 
 Kritik vum Roger Ebert
 Nach eng Kéier de R. Ebert
 De Film op DVD Classic

Kategorie:Däitsch Filmer
Kategorie:Franséisch Filmer
Kategorie:Däitsch Horrorfilmer
Kategorie:Franséisch Horrorfilmer
Kategorie:Vampirfilmer
Kategorie:Filmer 1979
Kategorie:Filmer vum Werner Herzog
Kategorie:Dracula-Filmer
Kategorie:Filmer no engem Wierk vum Bram Stoker